text: যশোর বাংলাদেশের দক্ষিণাঞ্চলের খুলনা বিভাগে অবস্থিত একটি প্রশাসনিক ও  রাজনৈতিক গুরুত্বপূর্ণ একটি শহর। প্রশাসনিকভাবে শহরটি যশোর জেলা এবং যশোর সদর উপজেলার সদর। এটি যশোর জেলার সবচেয়ে বড় এবং প্রধান শহর ও খুলনা বিভাগের দ্বিতীয় বৃহত্তম শহর। যশোর বিমানবন্দরের সাহায্যে রাজধানীর ঢাকার সাথে শহরটির দেশের অভ্যন্তরে যাতায়াত করা যায়। বিভাগীয় শহর খুলনা থেকে যশোর শহরের দূরত্ব ৭০.৭ কি.মি.।যশোর শহর ভৈরব নদ এর তীরে অবস্থিত।
  
  নামকরণ 
  যশোর একটি প্রাচীন জনপদ। ১৭৮১ খ্রিষ্টাব্দে যশোর জেলা প্রতিষ্ঠা করা হয়। নামকরণের পেছনে নানা ধরনের মতবাদ রয়েছে। গৌড়ের ধন ও যশ হরণের মাধ্যমে এ অঞ্চলের শ্রী বৃদ্ধি ঘটেছিল বলে অনেকের ধারনা। তাই হরণকৃত যশ থেকে যশোর নামের উৎপত্তি। ফরাসী শব্দ যশর থেকে যশোর নামের উৎপত্তি বলে অনেকের ধারনা। ফরাসী শব্দ যশর অর্থ ব্রীজ বা সাঁকো। যশোরে আসার জন্য একেসময় অসংখ্য খাল, নদী, নালা পার হতে হতো। এসব খাল, নদী, নালার উপরে ছিল অসংখ্য সাঁকো। কানিংহাম এ বিষয়টি উল্লেখ করেছেন তার গ্রন্থে।
  
  জনসংখ্যা 
  যশোর শহরের মোট জনসংখ্যা ২,৯৮,০০০ জন যার মধ্যে ১৫১০০০ জন পুরুষ এবং ১৪৭০০০ জন নারী। এ শহরের পুরুষ এবং নারী অনুপাত ১০৭। শহরে মোট ৬৬,৪৯৬টি পরিবার রয়েছে।
  
  ভৌগোলিক উপাত্ত 
  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১০.৮৯ মিটার।
  
  প্রশাসন 
  ১৮৮৪ সালে যশোর শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে যশোর পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৭৩টি মহল্লায় বিভক্ত। ২৮.৫৬ বর্গ কি.মি. আয়তনের যশোর শহরের ১৪.৭২ বর্গ কি.মি. এলাকা যশোর পৌরসভা দ্বারা পরিচালিত হয়।আর বাকি শহরতলির বিভিন্ন স্থান ও 8 টি উপজেলা যশোর জেলা প্রশাসকের কার্যালয় থেকে প্র্শাসন করা হয়।
  
  শিক্ষা ব্যবস্থা 
  যশোরের শিক্ষা ব্যবস্থা খুবই উন্নত। যশোর শহরের সাক্ষরতার হার হলো শতকরা ৭৬.২ ভাগ।
  
  তথ্যসূত্র 
  
  বিষয়শ্রেণী:বাংলাদেশের শহর
  বিষয়শ্রেণী:যশোর জেলা
  বিষয়শ্রেণী:খুলনা বিভাগের জনবহুল স্থান
title: যশোর